**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

***2023. június 1.-i rendkívüli, nyílt képviselő-testületi üléséről***

*A jegyzőkönyv 111-114-ig számozott oldalt tartalmaz.*

**J E G Y Z Ő K Ö N Y V**

Készült: 2023. június 1-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 16.00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Suha József alpolgármester

Burai József képviselő

Békési Eszter jegyzőkönyvvezető

**Az ülésen elfogadott rendeletek:**

|  |  |
| --- | --- |
| 9/2023. (VI.I.) önkormányzati rendelet | az Önkormányzat Szervezeti és Működési Szabályzatáról szóló  8/2013. (V. 29.) önkormányzati rendeletének módosításáról |

**Az ülésen elfogadott határozatok:**

|  |  |
| --- | --- |
| 58/2023. (VI.01.) határozat | Közétkeztetés beszerzésre beérkezett ajánlatok elbírálása határozat |

*NAPIRENDEK*

1. Közétkeztetési szolgáltatás beszerzésére vonatkozóan kiírt pályázatra beérkezett ajánlatok elbírálása

előadó: Sári László polgármester

1. Önkormányzat Szervezeti és Működési Szabályzatáról szóló rendelet módosítása

előadó: dr. Szász Kata

**Sári László polgármester**

Köszöntök mindenkit a mai rendkívüli testületi-ülésünkön, megállapítom, hogy határozatképesek vagyunk. Két témáról lesz ma szó, az egyik a közétkeztetésre beérkezett ajánlatok elbírálása, a másik pedig SzMSz módosítás. Mindenki megkapta a kiküldött anyagot!

**1. napirendi pont**

**Sári László polgármester**

Mindhárom ajánlat beérkezett, a jelenlegi szolgáltató az Eatrend Kft. adta a legjobb ajánlatot.

**dr.Szász Kata jegyző**

Mindenki beadta az ajánlatot, részletesen és minden megfelelően szerepel a pályázatban.

**Forgácsné Román Rita alpolgármester**

A másik kettő mennyivel lenne jobb a pályázata alapján?

**dr.Szász Kata jegyző**

Az Eatrend adta a legjobb ajánlatot, összegben is és amire még kíváncsiak voltunk, az az, hogy a diétás szakácsnak, dietetikusnak mennyi többlettapasztalata van. Ebből a szempontból is az Eatrend a legkedvezőbb. Kiegészíteném még annyival, hogy a vállalkozói szerződésben a bérleti díj 150.000 Ft-ra emelkedik.

**Forgácsné Román Rita alpolgármester**

Szóba került-e esetleg a plusz 1 fő a 2 konyhás mellé?

**dr.Szász Kata jegyző**

Majd a szerződés megkötésénél kitérünk rá, illetve a festésre és karbantartásra is. Illetve 2+2 év lesz a szerződés, 2 évre kötünk szerződést, és ha meg van elégedve vele a testület és a település is, egy szándéknyilatkozattal +2 évvel meghosszabbítható. Törvényi előírás alapján kizárólag 4 évre lehet közétkeztetési szolgáltatóval szerződést kötni.

**Forgácsné Román Rita alpolgármester**

Nekem annyi információm van, mikor kikérdeztem a konyhásokat, hogy mióta új területi vezetőjük van, azóta nekik is könnyebb, javult a kommunikáció, odafigyelnek rájuk.

**Sári László polgármester**

Szavazhatunk? Aki elfogadja az Eatrend ajánlatát, kérem szavazzon!

*A képviselő testület egyhangú szavazással (négy igen szavazattal) az alábbi határozatot fogadta el:*

**58/2023. (VI.01.) határozata**

Kerecsend Község Önkormányzatának Képviselő-testülete a „Közétkeztetési Szolgáltatások Beszerzésére Vonatkozóan” című projekt megvalósításához szükséges intézményeinek mindennapi működéséhez szükséges óvodai és iskolai, bölcsődei, valamint szociális étkeztetési feladatok ellátásához kapcsolódó szolgáltatások beszerzése tárgyában kiküldött ajánlattételi felhívásra benyújtott árajánlatok elbírálása alapján az EATREND Kft.-t bízza meg a kötelező közétkeztetési feladatok ellátásával nettó 266.055 Ft vállalkozási díjért.

A Képviselő-testület megbízza Sári László polgármestert, hogy a nyertes ajánlattevővel a feladat ellátására a szerződést kösse meg.

Határidő: 2023.06.30.

Felelős: Sári László polgármester

**2. napirendi pont**

**dr.Szász Kata jegyző**

A SzMSz-ben az 1. mellékletet kellene módosítani, mert érkezett a Kincstártól egy felhívás, hogy a törzskönyvi nyilvántartásból törölték a *rövid időtartamú közfoglalkoztatás* cofog számát. Ez a rövid időtartamú közfoglalkoztatás már évek óta nincs, és igazából ez benne maradt a rendszerben. Ezt most központilag törölték és jött az utasítás, hogy minden önkormányzatnak az SzMSz-ből ki kell venni. Erről szólna a rendelet módosítás.

**Sári László polgármester**

Van-e kérdés? Amennyiben nincs, névszerinti szavazást kérek!

Sári László igen

Forgácsné Román Rita igen

Suha József igen

Burai József igen

*A képviselő testület egyhangú név szerinti szavazással (négy igen szavazattal) az alábbi rendeletet fogadta el:*

**Kerecsend Község Önkormányzata Képviselő-testületének**

**9/2023. (VI.I.) önkormányzati rendelete**

**az Önkormányzat Szervezeti és Működési Szabályzatáról szóló**

**8/2013. (V. 29.) önkormányzati rendeletének módosításáról**

**Sári László polgármester**

Köszönöm, az ülést bezárom.

kmf.

Sári László dr. Szász Kata

polgármester jegyző